11314 

Galeria  de  D.  JOAN  MOLAS  Y  CASAS 

Hospital,   12  y  14,  2."" 


UN  ASSALT 


5  COMÈDIA  EN  UN  ACTE  Y  EN  PROSA 

II 


ORIGINAL  DE 


ARTUR  CARRERAS 

Estrenada  ab  brillant  èxit  en  lo  Teatre  Català  (Romea) 
la  nit  del  16  de  Abril  del  any  i8g4 


PÍ^EU   UflA  PESSETA 


BARCELONA 

TIPOLTTOGRAFÍA   DE  LLUTS  TASSÓ 

Arch  del  Teatro,  21  y  23 
1894 


P 


UN  ASSALT 


Aquesta  obra  es  propietat  de  son  autor  y  ningú  podrà  sens 
son  permís,  reimprimirla  ni  representaria  en  Espanya  y  sas 
posessions  d'  Ultramar,  ni  en  los  països  ab  los  quals  s'  hagin 
celebrat  ó  se  celebrin  d'  aquí  endevant,  tractats  internacio- 
nals de  propietat  literària. 

L'  autor  se  reserva  '1  dret  de  traducció. 

'Ls  comlsionats  de  la  Galeria  lírich-dvamàtica  de  doii 
J.  Molas  y  Casas,  carrer  del  Hospital,  12  y  14,  2.%  son 
los  encarregats  exclusivament  de  concedir  ó  negar  lo  permís  de 
representació  y  del  cobro  dels  drets  de  propietat. 

Queda  fet  lo  depósit  que  marca  la  Uey. 

COMÈDIA  EN  UN  ACTE  Y  EN  PROSA 


ORIGINAL  DE 


ARTUR  CARRERAS 

OBRAS  DRAMATICAS  DEL  MATEIX  AUTOR 


LOS  TRES  DEL  PROFETA 3  actes. 

MOLLERAS,  CARBASSA,  8 

LOS  SONÀMBULS 

UN'  AUCA (monólech) 

L'  HOME  JUST 

SORTINT  DEL  BALL 

UN  REMEY  PER  LAS  MORENAS. 

RECUERDOS  DE  LA  GRANVÍA 

LO  SENYOR  NOFRE 

CAU  DE  RATAS 

jPRESSENTI  MENTS! 

[GIRONA! 

AL  MITJ  DEL  FOCH 

CANTOMANÍA .    , 

jUN  ÀNGEL  MES! 

UN  ASSALT 


EN  PREPARACIÓ 


LA  TIA  PATELA 3  actes. 

L'  ESPIA  DIMONIS 1      t> 


fill   ©X^EIfENTÍj^J^IM 


^Pi 


com  à  dèbil  mostra  de  respecte  y  gratitut 
li  dedica  eix  modest  trevall 

s.  s.  §.  'B.  s.  m. 


RC5^S32 


REPARTIMENT 


Personatjes 

35 

anys. 

(l)D.a 

Actors 

DONYA  0.  .    .    . 

Anita  Monner. 

ENRIQUETA.  .    . 

20 

» 

•    ' 

Adela  Clemente. 

PEPETA 

25 

» 

» 

Enriqueta  Guerra. 

DON  BENIGNE.  . 

45 

» 

D. 

Jaume  Capdevila. 

CARLOS 

25 

» 

» 

Frederich  Fuentes. 

L'  acció  en  nostres  días 


(I)  En  obsequi  al  autor  y  dadas  las  especials  qualitats  artlsticas  de  la 
eminent  artista  Sra.  Monner,  se  va  encarregar  del  paper  de  D.*  O.  L'  autor 
li  agraheix  tal  deferència  y  se  complau  en  consignarho  perquè  los  directors 
d-  escena  tingan  en  compte  que  no  deu  repartirse  à  una  característica  lo 
<;itat  paper. 


f!f„f^.'k.'fa^t^^'K^l!>^.^^4s4^4^4SfV1^ 


ACTE  ÜNICH 


La  escena  representa  una  saleta  de  confiansa  de  la  planta  baixa  d'  una 
torre  à  Sant  Gervasi.  En  primer  terme  dreta  una  finestra,  en  segon  terme 
una  porta.  En  primer  terme  esquerra  una  porta,  y  altre  al  foro.-Por- 
tiers,  silleria  y  demés  detalls  a  gust  del  Director  d'  escena.  Es  denit.- 
Per  dreta  y  esquerra  la  del  actor.-Al  aixecarsc  lo  teló  tocan  las  sis. 

ESCENA  PRIMERA 

PEPETA.    (Apareix  en  escena  ctisint  dcvant  d'  itn  vetllador.) 

Las  sis.  iAy,  Dèu  mèu,  quina  vida!  quan  jo  ho  dich 
ja  's  pot  ben  creurer.  Per  viurer  així  més  valdria  ferse 
monja.  La  vritat  es  que  'l  mèu  cor  encara  no  m'  ho  ha 
dit.  Lo  mèu  cor  sols  guarda  un  reconet  per  lo  meu  Xan- 
xas.  iQué  n  es  de  bufó  ab  aquella  pelerina  y  ^1  ros!  Sem- 
bla íet  de  pasteleria.  Fa  deu  dias  que  no  m  ha  escrit  y 
à  dir  vritat,  comenso  à  està  ab  cuidado. 

{Pausa.) 
Jo  no  tinch  carta  v  en  cambi  la  senyoreta  ne  reb  à 
cada  instant...  y  apa,  Pepeta,  fes  lo  mut  y  aguanta.  ;  Ay 
senyor!  jo  també  en  rebria  moltas  si  pogués  dur  aque- 
llas  mànegas  tant  estarrufadas  y  aquells  sombrerets  ab 
aquellas  dugas  banyas.  Després  s'  enfadan  si  Is  diuhen 
que  semblan  uns  dimonis;  tenen  qúa  y  porlan  banyas! 

[Trucan.) 
Vaja,  ja  tenim  aquí  à  'Is  senyors.    (S'  aixeca,   retira 
lo  vetllador  dis-posantse  d  anar  d  obrir.    Trucan   mès 

fort...  y   aixis   consecutivament  fins   que  T^epeta  va  d 
obrir.)  Vaya  una  pressa  que  portan.  Que  s'  esperin. 
Enriqueta.  {De  dins.) 
<Que  no  sents  que  trucan,  Pepa? 

Pepeta. 
Ja  hi  vaig,  senyoreta,  ja  hi  vaig. 

{(Mutis  foro.) 


ESCENA  II 

Entra  PEPETA  seguida  de  CARLOS 

Pepeta. 

íPero  y  ara  qué  vol?  ^Qué  no  sab  que  don  Benigne  y 
donya  O,  estan  per  venir  de  un  moment  al  altre? 
Carlos. 

iNo  ho  haig  de  saberho?  Jo  ho  sé  tot.  ^No  veus  que 
visch  al  carré,  tot  lo  dia  de  plantón?  Si  hi  fossin,  ja  no 
vindria. 

Pepeta, 

Bé,  ^y  donsas,  qué  vol? 

Carlos. 
Que  fassls  lo  favor   de   dir  à  la  teva  senyoreta  que 
surti. 

Pepeta. 
íA  passeig? 

Carlos. 
No,  aquí. 

Pepeta. 
{Cóm  ha  dit?  {Ah  salameria  y  volguent  dir  que  si  no 
hi  ha  -propina  no  hojard.) 

Carlos. 
íQu  ets  sorda? 


Pepeta. 
De  conveniència.  {Burlantsen.) 

Cari.os. 
De  inconveniència  deus  volguer  dir  perqu'  estàs  molt 
inconvenient  ab  aquest  posat  de  Met  que  fas. 
Pepeta . 
;;De  Met?  Ara  vegi. 

Carlos.  {Com  si  volgués  seguir  la  broma, 
passa  al  altre  cantó  y  diu:) 
i  Potser  d'  aquest  canló! 

Pepfta. 
Sordera  incurable. 

Carlos. 
jAh!  ja  hi  caich.  (Se  treu  lo  fortamonedas,  t  apro- 
xima d  C  orella  de  la  Pepeta  fent  dringar  la  plata.) 
Pepeta. 
i.\ra  sí  que  hi  sento  clar! 

Carlos. 
(Ah!  ^sí?  Donchs  tè.  (Lz  dona  un  duro.) 

Pepeta. 
íQu'  es  maco! 

Carlos. 
íQuí,  jo? 

Pepeta. 
No,   home,  no;  parlo   del   nen  petit  de   la   Cristina. 
Vaja,  digui;  pot  parlar,  que  ja  'm  trobo  millorada  y  pot- 
ser que  'ns  entenguem. 

Carlos. 
Donchs  ves  à  dir  à  la  senyoreta  que  surti. 

Pepeta. 
i  Això   m  proposa!  Ah,  no  senyo.  Això  may.  {Que  no 
veu  que  soch  lo  seu  Àngel  de  la  Guarda?  Es  inútil,  com- 
pletament inútil  lo  que  'm  proposa...  {Carlos  li  dona  un 
altre  duro.)  à  menos  que  vostè  me  prometés  qu'  ha  d' 

estar  ab  ella  tant  comedit  com  si  's  trobés  devant  de  la 
seva  àvia. 

Carlos. 
iQué  n'  ets  d'  aixerida! 

Pepeta. 
Miris  que  'm  sofoca  y  sento  com  se  m'  enrogeix  tota 
la  fatxada  de  la  cara. 

Carlos. 
Cuita,  que  'm  fas  glatir. 

Pepeta. 
iAy,  pobret!...  Ja  hi  vaig  desseguida,  no  fos  cas  que 
se  'm  quedés  desfet  aquí  com  un  bolado,  y  després  tin- 
dria de  sortirne  corresponsable. 
Carlos. 
Vaja,  no  siguis  posma. 

Pepeta. 

Vaig  volant. 

(Mutis  -primera  forta  esquerra.) 


ESCENA  III 

CARLOS 

Decididament  es  lo  millor.  Fa  dos  anys  qu'  estich  fent 
1'  os,  y  això  ja  'm  cansa.  Ab  los  innumerables  plantons 
que  m'  he  vist  precisat  à  fer,  he  arreplegat  sis  pulmo- 
nías,  dos  trancassos  y  un  reuma  que  'm  te  convertit  ab 
un  barómetro.  Aixís  que  '1  temps  vol  cambià,  se  m'  es- 
tira ó  se  m'  arronsa  algun  nervi  de  tal  modo,  que  quedo 
convertir  ab  un  ninot  d'  aquells  que  ballan  estirantlos 
un  fil.  En  fin,  avuy  surtiré  de  duples.  O  faixa  ó  caixa, 
com  deya  '1  general  Prim. 


ESCENA  IV 

Dit,    PEPETA  seguida  d'   ENRIQUETA,  ^er  la  i."-  esquerra 

Pepeta. 

Aquí  la  tò. 

Enriqueta. 

j  Car]  os' 

Carlos. 

iEnriqueta!  (cA/  veure  Cdrlos  d  í  Enriqueta  s  aba- 
lansa  a  ella  per  abrassarla.  La  Pepeta,  compreneyitho,  s 
adelattta  y  en  eix  moment  queda  Cdrlos  abrassant  d  la 
Pepeta. 

Pepeta. 

Rompan  filas!  Y  ara,  {que  tè  pòr  de  que  li  fugi  que  'm 
vol  arrestar?  Ojo,  mucho  ojo.  Díguintse  tot  lo  que    s 
tingan  que  dir,  paro  à  distancia,   sinó  toco  pas  d   atach 
y  cap  al  carrer  falta  gent...  y  cuytin  una  mica,  que    Is 
senyors  estan  à  punt  de  arribar. 
Carlos. 
Donchs,  sí,  Enriqueta,  vinch  completament  decidit. 
Si  tu  m'  estimascom  crech,  avuy  parlaré  ab  los  teus  pa- 
pàs y  cap  al  camaril  de  la  Mercè  falta  gent. 
Enriqueta. 
No  sé  que  dirte,  Carlos.  La  mamà  dirà  que  si;  à  qui 
jo  temo  es  al  papà. 

Carlos. 

{Per  qué? 

Enriqueta. 

Perquè  sempre  diu  que  vol  casarme  ab  lo  fill  d'  un 
company  sèu  que  te  molts  diners. 
Carlos. 
(Y  tú  que  hi  dius? 

Enriqueta. 
Una  sola  paraula.  Teva  ó  monja. 


Carlos. 
{De  las  de  Sant  Agustí? 

Enriqueta. 
No  es  broma,  creu  que  t'  ho  dich  ab  tot  lo  cor. 

Carlos. 
Aixís  m'  agradas.   Si  no  fos  pe  'l  sinó,  't  daria  una 
abrassada.  {Va  per  abrassarla  y  la  criada  s   adelanta 
y/a...) 

Pepeta. 
i  Ta,  ta  tí!  {indtcatit  que  teca  una  corneta.) 

Carlos. 
{Y  ara,  qué  fas? 

Pepeta. 
Toco^à  alarma,  perquè  ""m  sembla  que  l'  enemich  vol 
anà  à  assaltar  la  plassa. 

Carlos. 
No  tingas  pòr,  soch  moro  de  pau. 

Pepeta. 
Si  això  es  pau,  ni  mày  qui  hi  hagi  guerra. 

Carlos. 
Donchs  bé,  he  pres  aquesta  determinació  y  no  torno 
enrera   per   res   del  mon...  Aquesta  nit  tornaré  acom- 
panyat del  papà. 

{Trucan.) 
Pkpeta. 
jAy,  mare  mèval  Ara  sí  que  son  ells. 

Enriqueta. 
iAy,  Deu  mèu!  {Qué  fem? 

Carlos. 
No  ho  sé. 

Pepeta. 
No  li  queda  més  remey  que  saltà  per  la  finestra.  Això 
es  baix,  per  lo  tant... 

{Trucan  més  fort  y  casi  sense  parar  fins  que  Pepeta 
va  d  obrir.) 

Enriqueta. 
Ay,  sí,  sí;  cuyta,  cuyta. 

Carlos. 
jY  si  'm  trenco  alguna  cosa? 

Peveta. 
Ja  r  hi  afegiran.  Després,  això  no  es  pas  tant  alt. 
Encara  no  fa  deu  pams. 

Carlos. 
En  nom  del  Pare,  del  fill  y  del  Sant  Esperit.  Adiós, 
maca. 

Pepeta. 
Vaja,  deixis  de  ximplesas.   [Ay,  com   trucan!  jQuín 
escàndol  se  m  espera!...   Vostè  al   sèu   cuarto.    iJa  va! 
5 ja  va! 


ESCENA  V 

D.   BENIGNE,   DONYA   O  y  PEPETA,  /oro  dreta. 

D.  Benigne. 
iQue  tenías  las  orellas  à  cal  ferrer? 

DoNYA  O. 

Això  es  que  debías  dormir  ;eh?. ..    Be  prou  que  se  't 
coneix  ab  los  ulls.  (Y  la  noya? 
Pepeta. 
Es  allí  dintre. 

D.  Benigne. 
,;Y  que  fa? 

Pepeta. 
S'  hi  està. 

D.    Benigne. 
{De  veras?  Bueno,  ves  al  cuarto  de  'Is  mals  endressos 
y  treu  la  maleta,  1'  espolsas  y  me  V  arreglas.   Posamhi 
dos  estrenya-caps,  mitja  dotzena  de  mocadors  de  mocà... 

Pepeta. 

íQu'  està  costipat? 

D.Beingne. 
No,  dona,  no;  es  que  vaig  de  cassera. 

DONYA   O. 

i  Benigne!    -,  Benigne!    Me    sembla  qu    aquestas  cas- 
ssras... 

D.  Benigne. 
ïQue  'n  tens  que  dir,  Fanalet  del  mèu  amor? 

DoNYA  O. 

Fuig  d'  aquí  empalagós:  vet'  aquí  perquè  ets  bó. 

D.  Benigne. 
Y  per  altras  cosas,  Estrelltta  del  mèu  Ciel,  que...  {Pot 
ser  ja  no  m'  estimas  perquè  so  mes  anciano  que  tú? 

DoNYA   O. 

jY  ara,  beneyt! 

Pepeta. 
Ejem!  Eram  à  n'  allò  de  posar  sis  mocadós. 

D.  Benigne. 
Ay,  tens  rahó.   {Dirigintse  d  la  Pepeta.)  (jY  qu'  ets 
salerosal) 

Pepeta. 

(Ja  hi  som.) 

DoNYA  0. 

íQué? 

D.  Benigne. 
No  res...  Que  1'  hi  deya  que  m'  hi  posés  à  més  tres 
camisas. 

Donya  O.  {Cremada.) 
Sí,  y  una  dotzena  de  Uansols.  {Per  qué  no  t'  empor- 
tas  r  armari  de  la  roba  blanca? 

D.  Benigne. 
íHola,  hola!...  jBrometas,  Canariet  de  la  meva  gàbia! 

DONYA   O. 

iFastigós!  iqué  me  'n  fas  poca  de  gràcia! 

D.  Beningne. 
iAy,  lusero  relucienta  de  la  manana!...  {que  ho  dius 
de  veras  això? 

DoNYA  O. 

Y   tant   de  veras.    Sembla  mentida   tant   vell  y  tant 
poch  senderi. 

D.  Benigne. 
Passo  per  lo  de  poch  senderi,   però  tant  vell...  tant 
vell  no  hi  passo.  Y  sobre   tot,  ja  ho  sabías   quan  te  vas 
casar.  Per  lo  tant,  no  vull  que  'm  passis  tant  aviat  à  la 
reserva,  Cantinereta  del  mèu  regiment. 
Pkpeta. 
Eram  en  allò  de  posarhi  tres  camisas. 

D.  Benigne. 
iJa  ho  sé!  Bueno  donchs,  res  més,  que '1  méu'carinyo 
s'  enfada.  Ves  à  dins  y  arregla  tot  lo  que  t'  he  dit. 
Pepeta. 
Està  bé.  (A  aquest  bon  senyo  n'  hi  falta  un  bull  com 
à  las  guixas.)  {Mutis,  f oro  esquerra.) 

ESCENA  VI 

DONYA  O  /  D.   BENIGNE 

D.  Benigne. 
Vaja,  íJa  t'  ha  passat  1'  enfado,  ratolinet? 

DONYA  0. 

;Jo  enfadada.^  iCa!  Però  me  sembla  qu'  aquestas  cas- 
seras  las  podrías  titular  de  fartaneras. 
D.  Benigne. 

No,  filla,  no;  son  casseras  de  noms  y  de  fets.  ;No  sabs 
que  sempre  te  'n  porto  mostra,  Perdihueta  meva? 

DONYA   O. 

Sí;  però  procura  que  las   perdius  no  siguin  passadas 
com  las  últimas. 

D.  Benigne. 
Era  del  tuf  de  la  pólvora. 

DoNYA  O. 

No  tenías  mala  pólvora  ahir  vespre. 

Enriqueta.  {De  dins,  cantant.) 
"No  cantes  mas  la  Africana.» 
D.  Benigne 

{Cantant  al  i)eu  de  la  porta.) 
«Perquè  ja  'm  fas  mal  de  cap.» 

Enriqueta.  {De  dins.) 
jAy!  Vaya  un  susto. 


ESCENA  VII 

Dits,  ENRIQUETA,  primera  esqtterra 

Enriqueta. 
iAy!  jvaya  una  manera  d'assustarme! — [Hola,  mamà! 

{Fentli  un  fetó.) 
D.  Benigne. 
Vaja,  no  t'  esparveris,  Cadernereta  meva. 

Enriqueta. 
Es  que  'm  creya  qu'  encara  no  havían  tornat.  iQu'  es 
tonta  la  Pepeta!...  no  sé  perquè  no  m'  ha  avisat.  (Fin- 
gim.) 

DoNYA  O. 

Pro,  filla,  es  precís  ser  sorda  per  no  sentir  los  crits 
que  fa  lo  tèu  pare.  Y  sobre  tot,  quan  dona  disposicions 
lo  dia  que  va  de  cassera. 

Enriqueta.  {Sorpresa.) 

i  Ah!  ^se  'n  va? 

D.  Benigne. 
jY  ara!  {Que  volías  alguna  cosa? 

Enriqueta.  (Contrartada.) 
No,  senyo. 

DONYA   0. 

iQué  't  passa? 

Enriqueta. 
Re...  re... 

D.  Benigne. 
Vaja,  aboca.    Obra  1'  aixeta  de  las  paraulas  dolsas, 
Pegadolsa  meva. 

DoNYA  O. 

Al  últim  ab  tantas  llaminaduras,  'ns  arribaràs  à  em- 
palagar. 

D.  Benigne. 
Calla,  calla,    Carmel-let  de  Paris;  deixa  dir  à  la  En- 
riqueta. 

Enriqueta. 
No  li  tinch  que  dir    res  més  sinó  que    tingui  un  bon 
viatje. 

DoNYA  0. 

Sí,  la  del  fum. 

D.  Beigne. 
Oh!  oh!  oh! 

DoNYA  0. 

No  cridis  tant,  no  soch  sorda. 

D.  Beningne. 

No,  si  es  que  m'  esclamo  per  lo  que  diheu...  Es  à  dir 
que  no  necessitas  audiència  del  teu  papà...  Donchs  adeu- 
3iau.  Vaig  à  arreglarme  una  mica  y  à  mirar  si  'm  falta 
alguna  cosa.  Son  las  set:  à  las  vuyt  al  tren,  y  à  las 
dotze. . . 

DoNYA  O. 
Al  altre  barri;  perquè  no  ho  duptis,  Benigne;  aques- 
tas  casseras  t'  han  de  doíiar  un  mal  resultat. 


Enriqueta. 
A  véurer  si  ab  aquestas  neus... 

DONYA  O. 

A  véurer  si  ab  tantas  mollenas... 

Enriqueta. 
A  véurer  si  anant  mal  cuydat!... 

DoNYA  O. 

A  véurer  si  pescas  una  pulmonia... 
Enriqueta. 

A  véurer  si... 

D.  Benigne. 
A  véurer  si  ab  tant  véurer  me  fareu  véurer  que  no 
véurer  los  perills  que  tinch  que  véurer. 
Enriqueta. 

íA  véurer! 

DONYA   O. 

íA  véurer! 

D.  Benigne. 

íA  véurer!  ,  ,    ^  \ 

{Mutis  /.^  -porta  dreta). 

ESCENA  VIII 

DONYA  O  y  ENRIQUETA 

Enriqueta. 
iAy,  mamà!  y  qué  soch  desgraciada! 

DoNYA  0. 

iQué  't  passa,  noya? 

Enriqueta. 

Que  '1  papà  se  'n  va. 

Donya  O. 
Mes  greu  me  sab  à  mi  y  m'  aguanto. 

Enriqueta. 
i  Vostè  ray! 

DONYA  O. 

íQuí  hi  pert  més? 

Enriqueta 
Jo. 

DoNYA   0. 

íTú? 

Enriqueta. 
Sí,  jo,  perquè  avuy  hauria  sigut  felissa. 

Donya  O. 
Mira  que  íelissa  vol  dir  ximpla. 

Enriqukta. 
Be,  es  igual.  Vull  dir  ditxosa. 

Donya  0. 
{Y  perquè? 

Enriqueta. 
Perquè  en  Carlos  m    ha  fet  dir  que  avuy  vindria  a 
lemanar  la  meva  mà. 

Donya  (). 
^Que  'n  vol  fer  de  la  teva  mà? 

Enriqueta. 
Vol  la  meva  mà,  per  casarse. 
Donya  0- 
{Y  per  casarse  ja    n  te  prou  ab  la  mà?    Sí   que   es  es- 
rany. 

Enriqueta. 

Oh!  bé;  desprès  de  la  mà  ve  'I  bras... 

Donya  0. 
Sí,  vaja,  del  sou  al  bou. 

Enriqueta. 
Y  del  bou  à  la  forca. 

Donya  0. 
Endevinat;  la  forca  es  lo  dia  dol  casament.   Donchs 

filla,  lo  qu'  es  avuy  no  pot  pas  ser.  No  hi  ha  ningú  ca 
pas  de  fer  dsisistir  al  teu  papà  d'   anar  à  n'  aquesta  dit 

xosa  cassera. 

Enriqueta. 

Y  donchs,  qué  fem? 

DONYA  O. 

Qué  fas,  deus  volguer  dir,  perquè  jo  no  porto  pressa.i 

Enrcqueta. 
Però,  y  si  ell  ve? 

DoNYA  0. 

L'  hi  direm  que  torni. 

Enriqueta. 

Y  si  's  crema? 

DoNYA   O. 

Que  bufi. 

ESCENA  IX 

DiTAS.— PEPETA 

Pepeta  {Ab  una  maleta)- 
Ja  està  tot  arreglat.  ^Ahónt  es  lo  senyor? 

DoNYA   0. 

Al  sèu  cuarto. 

Pepeta. 

Donchs,  vaig  à  durli  això. 

DoNYA   0. 

No  n'  hi  ha  necessitat. 

Pepeta. 
Jo  m'  ho  creya.  jAy,  que  soch  distretal 

DoNYA   O. 

:Qué  't  passa? 

Pepeta- 
Que  aquesta  tarde  ha  vingut  lo  criat  de  las  senyoras 
Oms  à  portar  aquesta  carta  per  la  senyoreta. 


Enriqueta. 
Vaya,  dona,  ets  molt  írraciosa. 

Pepeta. 
No  tant,  no  tant. 

Enriqueta. 
Es  de  la  Emília  y  la  Rosario. 

Donva  O. 
Va  ja,  podrem  sabé  '1  que  volen? 

Enriqueta. 
jAy,  mamà!  {Molt  contenta). 

Donya  0. 
<Qué? 

Enriqueta. 
(Ay,  mamà! 

Donya  0. 
'^Ay  mamà  que  noche  aquella. >->  ^Podrem  sabé  à  què 
enen  tants  ays? 

Enriqueta. 
Escoltí  be.  "Tengo  el  gusto  de  invitarte  para  un  asalto 
ue  me  daran  esta  noche.    Espero  que  vendràs  con  tus 
apàs.  Nos  divcrtiremos  mucho.   Carlos  està  invitado. 
uyas...» 

Donya  O. 
iQué  dius!  {Tuyas? 

Enriqueta. 
jY  ara!...  «Tuyas...  Emilia  y  Rosario.» 

Donya  O. 
Bueno...  donchs,  mira...  dígalshi  que  per  ara  tots  es- 
em  bons. 

Enriqueta- 
<Vol  dir? 

Donya  O. 
Sí,  dona  sí;  sempre  s'  alegraran  de  saberho. 

Enriqueta. 
(Es  à  dir  que  no  hi  podem  anar? 


Pepeta. 
iQue  no  'Js  hi  sembla  que  fa  ja  molt  rato  que  m' 
però? 

DONYA  O. 

Donsas,  t'  esperas  un  rato  mes,  y  seran  dos  rates. 

Pepeta. 
(Vaja,  fem  visita.) 

DoNYA  O. 

Però,  escolta:   ^que  t'  has  begut  1'  enteniment?  ,;Qu^e 
vols  que  '1  tèu  pare  me  porti  a  un  judici  oral?  Si  en  Be- 
nigne no  hagués  anat  de  cassera,  tal  vegada  hauria  vis; 
si    1  podia  conquistar...  però  d'  aquest  modo,  es  impos- 
sible. ; 
Enriqueta. 
jY  tant  bé  com  venia,  tenint  com  tenim,  los  trajes  de 
r  assalt  del  altre  dia!                                                               ^ 
Donya  O. 
Sí,  sí;  tot  lo  que  vulgas.  ' 
Enriqueta.                                            ' 
Tinch  una  idea. 

Donya  0. 
Abócala. 

Enriqueta. 
{Y  si  diguéssim  à  en  Carlos  que  'ns  acompanyés? 

Donya  0. 
(Y  si  ho  sabia  en  Benigne?  jCa,  filla! 

Enriqueta. 
(Cuidado  que  la  Pepeta  ens  escolta...  Entrem  al  cuarto 
y  tal  volta  podrem  combinà  un  plan.) 
Donya  O. 
Ja  sé  qui  carregarà  ab  lo  mort.   (Mutis  i.^  esquerraj.l 

ESCENA  X 

PEPETA 


iMalo!  S'  apartan  de  mi  perquè  no  esliga  al  tantiim 
ie  lo  que  pasa.    i  Quants  ne  va  deixar  lo  rey  H^rodes! 
Pobrelas!  sé  mes  bò  qu'  ellas  lo  que  intentan  fer.  Fu- 
gien de  mi,  y  no  han  de  passar  cinch  minuts  que  no  'm 
jIj   Unga  à  trobar  la  senyoreta.  Tinch  un  cap  que  no  era  fet 
per  fer  guisados...  jSi  jo  hagués  sigut  home! 


ESCENA  XI 

Dita. — ENRIQUETA,  primera  porta  esquerra 

Enriqueta. 
F'epeta. 

Pepeta. 
(Ja  hi  som.) 

Enriqueta. 
M'  has  de  fer  un  favor... 

Pepeta. 
(,;No  ho  deya?) 

Enriqueta. 
M'  has  de  fer  un  favor  que  't  serà  recompensat. 

Pepeta. 
(Ab  un  regany.) 

Enriqueta. 
Dona  aquesta  carta  a  en  Càrlos,  però  volant,  y  sobre 
tot  que  ningú  se  ''n  enteri. 

D.  Benigne.  (De  dins.) 
[Pepeta! 

Enriqueta. 
jAy,  lo  papà!  Ja  ho  tens  entès.  Véshi  desseguida. 
(Mutis,  ■primera  esquerra). 
D.  Benigne. 
iPepeta!  (De  dÍ7is.) 

Pepeta. 
iJa  va!  {Ab  mal  modo.) 


ESCENA  XII 

PEPETA — D.   BENIGNE 

D.  Benigne. 

Pepeta...  dona...   ;qu'  es  això  ds  ja  va?.,.  Vaya  un 
modo  de  contestà!...  Escolta:  ique  hi  tens  al  cos? 
Pepeta. 
jAy!  re.  (Sorpresa). 

D.  Benigne. 
Doncas  sembla  que  hi  tingas  un  Rey.    ^Ja  està  arre- 
glada la  maleta? 

Pepeta. 
Sí,  senyo. 

D.  Benigne. 
Bueno,  m'  en  alegro,  Serafinet. 

Pepeta. 
Sí,  d'  ayguera. 

D»  Benigne  . 
iQué  n  ets  de  simpàtica  y  bufona!...  jY  quina  carona! 
sembla  una  pometa  de  cap  de  brot...    jY  quínas  galto- 
nas!...  Semblan  dos  taronjetas. 
Pepeta. 
Digui  que  semblo  un  cistell  de  fruyta  y  haurà  acabat 
mes  aviat. 

D.  Benigne. 
jY  quina  maneta  mes!..,  jYara!  ^per  qué  te  las  ama- 
gas?  jQu'  es  això  que  t'ha  caigut! 

Pepeta.  {Culltnt  la  carta.) 
Això  no  es  res. 

D.  Benigne. 
Això  es  una  carteta. 

Pepeta. 
.  Bueno  donchs;   sí,  es  una  carteta,  ^y  qué?...  Es  del 
mèu  promès.  íQué  hi  ha  que  dir? 
D.  Benigne. 
Res,  prcndeta,  res...  Dcixamela  veurer. 

Pepeta. 
(Bona  ocasió  per  venjarme  de  la  senyoreta.)  çQuànt 
me  dona? 

D.  Benigne. 
Una  abrassada. 

Pepeta. 
i  Fugi   d'  aquí,  home!  {Que  no  veu  que  tot  aprctant 
s  ofegaria? 

D.  Benigne. 
jBufona!...    jy   qué  n'  ets   de   plaga!    (L'    hi  ■pren.) 
Donchs  mira;  Ja  la  tinch,  y  de  baldes. 
Pepeta. 
(Això  es  lo  que  volia). 

D.  Benigne.  {Llegint  la  carta.) 
(Be...  molt  be...   que   vingui   y   las   acompanyarà  al 
ball.  Bueno...  bueno...  bueno). 
Pepeta. 
(Ves,  ves  à  cassà...  A  veure  si  algun  dia  't  cassaran.) 

D.  Benigne. 
(Si,  això  es  lo  milió.)  {Cambia  7  sobre.)  Pepeta,  porta 
aquesta  carta  ahont  tu  sabs...  No  diguis  à  las  senyoretas 
ni  una  paraula  d  això.  Té,  en  pago  de  'Is  teus  serveys... 

(Lí  dòjia  xin  duro.) 

Pepeta. 
(i Un  duro!  Ea  aquest  pas  faré  una  fortuna.) 

ESCENA  XIII 

D.  BENIGNE 

Bravo,  donya  0...  Be:  es  à  dir  que  mentres  jo  vaig 
à  cassa  de  perdius  per  obsequiarte,  tu  vas  à  cassar  pol- 
kas  y  americanas!  No  anireu  à  Roma  per  la  penitencia... 
No  sé;  desde  que  he  llegit  aquella  carta,  sento  que  '1 
cap  me  fa  mal...  Si  'm  quedés...  No,  de  cap  manera:  ja 
trobaré  medi  millor  per  desbaratar  tots  los  seus  plans... 
Y  aquí  's  veu  que  hi  ha  promès...  Benigne,  deixa  la  teva 
benignitat,  perquè  si  no...  Es  ella:  fingim. 

ESCENA  XIV 

Dit.— DONYA  O.  y  ENRIQUETA 
DoNYA  O. 

^Qué  tal,  ja  ho  tens  tot  à  puntr 
D.  Benigne. 
Sí,  traydorota,  sí.    iQue  n'    ets  de  maca!  {Sabs  que 
per  no  deixarte,  casi  'm  desdich  d'  anà  à  cassàr? 
Donya  O. 
jY  ara!  Justament  tenintho  tot  à  punt... 

D.  Benigne. 
Es  que  casi  m'  haveu  fet  entrà  en  mania. 

Enriqueta. 
jNo,  home,  no! 

Donya  O. 
Si  era  broma,  i  Oh!  y  es  precís  que  no  t'entretinguis. 
Son  las  set  tocadas  y  si  t'escapa  '1  tren... 

D.  Benigne. 
No  tinguis  po...  ara  me  'n  vaig. — ^Enriqueta? 

Enriqueta. 
i  Papà! 

D.  Benigne. 
Vina,  maca,  vina.  Dona  una  abrassada  al  tèu  papà. 
Vaja,  ja  't  portaré  alguna  coseta,  cunillet  mèu. 

DONYA  0. 

{Y  per  mi? 

D.  Benigne. 
Per  tu,  una  sorpresa.  {^Intencionadament. ) 

DoNYA  O. 

^De  cinch  cèntims? 

D.    BfcNIGNE. 

No,  Sticre-candi  mèu;  per  tu  ha  d'esser  una  sorpresa 
molt  grossa...  Vaya,  que  vos  divertiu  forsa. 

DoNYA  O. 

^Divertirnos?...  jY  ara!...  Sí...  ja  't  dich  que  aquí  j 
San  Gervasi  està  be  per  diversions. 
Enriqueta. 
Farem  com  sempre.  Tancadetas  à  casa,  fins  que  voslé 
torni,  com  dos  monjas. 

D.  Benigne. 
Vaja,  una  abrassada,  Mononeta  meva.  (A  donya  0.) 
Adios  níaca...    (A    Enriqueta.)    jPepeta!...    jPepeta!... 
^Hónt  es  aquesta  xicota? 

DoNYA  0. 

Es  à  avisar  el  carboner. 

D.  Benigne. 
^Es  un  carboner?  {Sorprès.) 

Donya  O. 
(iQué  diu!)  iQué? 

D.  Benigne. 
Re,  re...  Com  havia  d'  anar  à  avisar  al  cotxero... 

DONYA   O. 

i  Ah!  sí.   (Respiro.)  íQu'  he  dit  lo  carboner?...  Volia 
dir  lo  cotxero. 

Enriqueta. 

Vaig  à  véurer  si  es  abaix. 

D.  Benigne. 
Si  fos  abaix,  ja  hauria  pujat  la  Pepeta. 

DoNYA  0. 

Potsé  ha  anat  à  buscar  alguna  cosa  per  sopar. 

Enriqueta. 
Sí,  papà,  ja  es  abaix.  {Mirant  fer  la  finestra.) 

Donya  O. 
i  Deixa!  ja  't  portarem  la  maleta. 
D.  Benigne. 
iBo!  iNo  faltaria  més!    <Que  't  pensas  que  no  tinch 
forsa?  Vaja,   sigueu  bonàs  minyonas,  y  penseu  sempre 
ab  mi.  (jDe  quina  bona  gana  li  tiraria  la  maleta  entre 
cap  y  coll!) 

Enriqueta. 

Passiobé,  papà!  {Ab  cantarella). 

Donya  O. 
Adéu,  Benigne...  [Id.  id.)  Jo  'm  quedaré  aquí  à  guay- 
tar  per  la  finestra. 

Enriqueta. 
Jo  '1  deixaré  dins  lo  cotxe. 

D.  Benigne. 
Adios,  O.  {Li  tira  un  petó.)  Té^  arréplegal...  guardal 
y  pensa  sempre  ab  mi. 

Donya  0. 
Aquí  lo  guardaré  toda  ma  vida. 

{Escena  muda  de  D.  Benigne  y  Donya  O.) 

ESCENA  XV 

DONYA  O. 


Si  'Is  haig  de  dir  la  vritat,  no  las  tinch  totas.  Pcr 
fondo  que's  fassi  '1  foch...  <No  va  ell  a  cassar  per  diver- 
tirsc?  donchs  jo  me 'n  vaig  al  ball  per...  jOh!  jquína 
idea!...  Si  un  dia  's  descubreix,  diré  que  ho  vaig  íer  tan 
sols  per  dar  gust  à  1'  Enriqueta,  y  com  ella  es  l'ull  dret 
d'  en  Benigne,  d'  aquest  modo  'm  salvo. 


ESCENA  XVI 

DONYA   O.— ENRIQUETA, /<?r<7  dreta 

Enriqueta. 
Mamà,  ja  es  fora.  j  Ay,  gracias  à  Dèu!  Me  creya  qu'  al 
últim  se  'n  desdiría, 

DoNYA  O. 

Ay,  noya,  no  sé  qué  dirte;  però  jo  no  las  tinch  totas. 

Enriqueta. 
[Anant  acompanyadas  d'  en  Carlos! 

DoNYA  O. 

Pitjor  que  pitjor. 

Enriqueta. 
iNo  es  un  home? 

Donya  O. 
Donchs,  per  ço. 

Enriqueta. 
No  ho  entench. 

Donya  O. 
Jo  sí,  y  ja  n   hi  ha  prou.  ■;¥  si  la   Pepela  'ns  descu- 
breix?... Jo  no  me  'n  fio. 

Enriqueta. 
jOh!  ella  ray;  ja  es  reservada. 

DONYA  O. 

{Qué  vols  que  't  diga?  'M  sembla  que  fem  un  bunyol, 
que  ns  costarà  de  pahir. 

ESCENA  XVII 

DiTAS,    PEPETA,    desprès  CARLOS,  foro  dreta 

Pepeta. 

Senyora...  Senyora...  Hi  ha  lo  senyor  Carlos  que  diu 
si  pot  passar. 

Enriqueta. 
Dígali  que  entri. 

DoNYA  O. 

jPst!  jnoya,  calma!  En  aquesta  comèdia,  las  entradas 
y  sortidas  las  haig  de  donar  jo. — Escolta,  Pepeta:  ^no  t' 
ha  vist  pas  entrà  '1  senyo? 

Pepeta  . 
jQue  ja  es  fora  D.  Benigne? 

Donya  0. 
Sí,  ja  es  fora.  Escolta-   de  tot  lo  que  vegis,  sentis  y 
observis,  fesne  lo  mateix  cas  que  si  fossis  cega,  muda  y 
tonta:  ,jho  tens  entès? 

Pepeta. 
Miris  que  '1  senyoret  se  cansarà  de  séurer. 

Donya  O. 
Que  s  passeji.  Lo  primer  es  primer...   Donchs,  com 
te  deya,  fesho  d'  aquest  modo,  y  aquest  servey  e§traordi- 
nari,  't  serà  recompensat. 

F*KPKTA. 

Plantantme  al  carrer,  perquè  no  ho  puga  descobrir, 
{no  es  això? 


—   31    — 

DONYA   0. 

No,  Pepeta,  no.  Ja  sabs  que  no  só  desagrahida.  Digas 
à  aquest  senyoret  que  passi. 


ESCENA  XVIII 

DiTAS  y   CARLOS 
DoNYA  O. 

A  véurer  que    n  sortirà  de  tot  això. 

Carlos. 
i  Senyora!...  j  Enriqueta!... 

DoNYA  0. 

Prengui  asiento. 

{Carlos  agafa  una  cadira  y  va  -per  assentarse  al  cos- 
tat cC  Enriqueta.  Al  veureho  donya  O,  s'  assenta  entre 
7s  dos,  y  diu:) 

Si  no  li  sab  mal,  m'  assentaré  al  mitj.  Aixís  n'  hi 
haurà  una  mica  per  cada  un. 

Carlos. 
(Pela  aquest  préssech.) 

Donya  0. 
Lo  motiu  d'  haverlo  enviat  à  buscar,  es  per  dirli... 

Carlos. 
i  Oh!  si  jo  també  hauria  vingut. 

Donya  O. 
i  Ah!  <sí? 

Carlos. 
Sí,  senyora.  Hauria  vingut  à  demanar... 

Donya  0. 
Sí,  ja  ho  sé...  la  mà...  de  la... 

Carlos. 
Jusla  la  fusta. 

iCom  de  fusta? 

Enriqueta. 
No;  si  vol  dir  que  sí...  que  això  mateix... 

DoNYA   O. 

i  Ah!  Donchs  com  li  deya:    1'    hem   enviat  à    buscar, 
perquè  havjm  rebut  una  invitació  de  las  senyoras  Oms. 
Carlos. 
Per  r  assalt  d'  aquesta  nit... 

DoNYA  0. 

Justa...  la...  ^com  ho  diu? 

Carlos. 
(Justa  la  fusta! 

DoNYA  O. 

Això  mateix...  Donchs  com  en  Benigne  se  'n  ha  anat 
à  cassar  per  dar  gust  à  la  Enriqueta,  y  sabent  à  més, 
que  vostè  hi  estava  convidat,  he  cregut  del  cas  pendrem 
la  llibertat  de  suplicarli  si  'ns  pot  fer  lo  favor  d'acom- 
panyarnos.  Lo  Benigne  no  ''n  sab  res,  per  lo  tant... 
Carlos. 

(Y  es  clà,  si  's  diu  Benigne.)  Senyora,  res  de  súpli- 
cas.  Això  per  mi  son  mandatos.  Dónguim  instruccions  y 
ja   m  té  de  cap  à  peus  à  las  sevas  ordres. 

DoNYA  O. 

(iQu'es  fi!)Bueno,  donchs;  com  l'asalto  es  à  las  deu... 

Carlos. 
Observi  que  à  las  vuyt  y  mitj^  'ns  havem  de  reunir 
tots  à  casa  '1  senyor  Masdéu. 

DoNYA   0. 

Donchs  més  que  més.  Miri,  vagis  à  vestir. 

Carlos. 
Observi,  senyora,  que  vestit  ja  hi  vaig. 

Enriqueta. 
i  Oh!  Ja  ho  vcyem. 

DONYA    O. 

Mare  de  Dèu,  qu'  es  P  A  pa.  Vuy  dir  à  disfressarse. 

Carlos. 
Estaré  dç  seguida. 

DoNYA  O, 

íDe  qué  va? 

Carlos. 
De  clown. 

DoNYA  0. 

{De  colom!  jAy  qué  deu  ser  bonich!  Donchs  vagi,  no 
s'  entretinga  que  '1  temps  passa. 
Carlos. 
Y  la  Joana  balla. 

{Trucan.) 
[Y  ara!  ^Quí  deu  ser  à  n'  aquesta  hora? 


ESCENA  XIX 

Dits.  —  PEPETA,  /oro  dreta 

Pkpeta.  {Molt  assustxda.) 
jAy!  jSenyoral...  jSenyora!...  Don  Benigne  es  aquí. 

DoNYA  O. 

[Vàlgam  Dèu! 

Enriqueta. 
i  Verge  Santa! 

Carlos. 
jValgam  las  once  mil  Verges!  (A  véurer  si  ab  lantas 
que  preguin   per   mi,  en   surto  ben  librat.)  iQue  porta 
escopeta? 

DoNYA  O. 

Y  es  ela. 

Carlos. 
No  hi  ha  més,  me  fussella.  • 

DONYA   O. 

Papeta,  no  obris.  Ay,  Carles,  jo  no  sé  qué  fer. 

Pepeta. 
Salti  per  la  finestra. 

Carlos. 
{Y  si  'm  cassa? 

DoNYA  O. 

Ay,  com  truca...  Salti:  per  favor  li  suplico. 

Carlos. 
A  veurer  si  m'  hi  guanyo  una  cama  de  fusta. 

DoNYA  O. 

No  's  mogui  d'  aquí  à  la  vora  y  1'  enterarem  de  lo  que 
passi. 

Carlos. 

Deu  fassi  que  no  siga  jo  '1  que  rebi...  Bona  nit  tin- 
gui... Si  no  arribo  à  sabé  de  gimnàstica,  avuy  m  es- 
clafan. 

DoNYA  O. 

j  Ay,  gracias  à  Dèu!  Pepeta,  obra.  Nosaltras  al  cuarto. 


ESCENA  XX 

PEPETA.— D.  BENIGNE,  luego  DONA  O  y  ENRIQUETA. 

D.  Benigne. 
^Qué  redimontri  feu>  i  Que  ja  erau  al  llit! 

Pepeta. 
iOh! 

D.  Benigne. 
lOh!  iOh!  lOh!  Sembla  mentida. 

DoNYA  O.  {Sortint.) 
{Qué  son  aquests  crits? 


» 

Enriqueta.  {Sortmt.) 
jAy,  ay!  {Vostè,  papa? 

D.  Benigne. 
(Fingim).    Sí,  filla,   sí...  Sort  que   anava   ab  cotxe. 
M'  hi  descuidat  1'  escopeta...  Ves,   Pepeta;  treu  1'  esco- 
peta del  cuarto  del  jardí  y  fícala  al  cotxe. 

(Mutis,  Pepeta.) 
Enriqueta.  • 

(Respiro.) 

D.  Benigne. 
A  veure...  No  'm  fa   pas  falta  res  més...  No...  Bue- 
no... Adéu  siau.  Qui  no  tè  memòria... 
Donya  0. 
Ha  de  tenir  cotxe. 

D.  Benigne. 
Vaja,  adiós,  Tortoleta,  meva.  Adiós,  Enriqueta. 

Enriqueta. 
Adiós,  papà. 


ESCENA  XXI 

ENRIQUETA.  — DONA  O. 
DoNYA  0. 

Malvinatge  las  escopetas,  los  cassadors,  y... 
Enriqueta. 
-   iProu,  mamà,  prou! 

DoNYA  0. 

í  -  iAy,  noya!  Tinch  lo  cor  com  si  me  1'  haguessin  des- 
enganxat. 

Enriqueta. 
Lo  meu  sembla  que  aquí  dins  hi  balli  una  polka. 

DONYA   O. 

Me  sembla  que  lo  que  ballarem  serà  un  zapateado  lo 
día«que  '1  tèu  papà  se  'n  enteri. 
Enriqueta. 
Bè;  íy  ara  que  fem? 

DoNYA  O. 

Oh,  es  clar;  s'  ha  d'  avisar  altra  vegada  à  en  Carlos. 

ESCENA  XXII 

DiTAS  y  PEPETA,  /oro  dreta 

Pepeta. 
Vaya  una  sorpresa. 

DoNYA   O. 

lAy! 

Enriqueta. 

iAy! 

Pepeta. 
^Qué  tenen?  <Per  qué  s'  espantan? 

DoNYA  O. 

Ay,    filla,    tot    m'    espanta...    semblo    un    espanta 
moscas. 

Enriqueta. 

Tranquilisis,  mamà,  antes  que  tot.    Aixís  no  anen 
en  lloch. 

DoNYA  0. 

Jo  crech  que  lo  millor  seria  quedarnos. 

Enriqueta. 
No,  mamà,  no. 

DoNYA  O.  {Escarnintla.) 
No,  mamà,  no.  A  veure  si  després  hauré  d'  anà  à  cj 
'1  bisbe  per  lo  divorci. 

Enriqueta. 
Lo  papà  ray,  qu'  es  Benigne. 

DONYA  0. 

Jo  també  una  vegada  vaig  tení   un  gra  benigne,  y  à 
copia  de  punxarlo  se  va  tornar  maligne. 
Enriqueta. 
No  serà,  si  à  Dèu  plau. 

DoNYA  0. 

i  Oh!  si  jo  sabés  que  à  Dèu  li  plau,  creu  que  no  'm 
posaria  cap  pedra  al  fetje.  Tu,  Pepeta,  avisa  al  senyoret 
Carlos,  qu'  està  abalx  esperant  y  dígali  que  's  vagi  à 
disfressar. 

Pepeta. 

i  Oh!  ja  va  disfressat  d'  os. 

Donya  0. 
íD'  os? 

Pepeta. 
Sí,  senyora:  com   sempre   s'  està  passejant  amunt  y 
avall  del  carré. .. 

Donya  0. 
Bueno,    dígali  que  vinga   à   buscarns'    avans  d'  un 
quart. 

Pepeta. 

Està  bè.  (Semblo  una  recadera.) 


ESCENA  XXIII 

DiTAS,  menos  PEPETA. 

Enriqueta. 
Bueno,  ara  à  vestlrnos.  (AÍTassawí/a. )iAy  mamà,  qué 
r  estimo!  Aixís  han  de  ser  las  mamàs,  condescendents... 
Donya  O. 
Sí,  condescendents.  Això  casi   es  ser  imprudent.  Ja 

sabs  lo  que  diu  '1  tèu  papà.  Que  jo  més  que  madrastra j 

semblo  lo  teu  pare-pedàs...  Que  tinch  pardalels  al  capj 

Enriqueta. 

Com  es  tan  joveneta... 

DONYA  O. 

Sí,  sí,  ja  t'  ho  diran,  i  Ah  qué  n'  ets  de  picarà!  A  mi-^ 
mosa  no  't  guanya  ningú.  Vaja,  anem  à  veslirnos  qui 
en  Carlos  luego  ser4  aquí. 

ESCENA  XXIV 

DiTAS.— PEPETA. 


Pepkta. 
Diu  que  desseguida  ve. 

DoNYA  0. 

Bueno,  anem,  Enriqueta. 

Pepeta. 

^Qué  volen  que  vingui  à  ajudarlas  à  vestir?  Ja  saber 
que  lo  mateix  serveixo  per  un  berrido  que  per  un  fre- 
gvado. 

DoNYA  O. 

Aboca,  noya!  No:  tu  't  quedas  aquí  per  quan  vingui 
'1  senyoret  Carlos.  Sobre  tot,  Pepeia,  no  ho  diguis  ma) 
al  senyo. 

Pepeta. 

Vagi  ben  descansada.  Soch  un  arca  de  guardar  cau- 
dales,  y   com   vostè  'm   dona   un   caudal  de  coníiansa,| 
^miri,  veu?  la  tinch  tancada  aquí,  hont  no  hi  ha  cap  clai 
que  hi  obri. 

DoNYA  0. 

Bueno,  aixís  m   agradas. 

Enriqueta. 
Vaja,  mamà,  que  farem  tart. 

DONYA    0. 

Vaja,  anem...  No  durías  tanta  pressa  si  à  mi  'm  con- 
vingués. 

Eniuqukta. 

Igual,  mamà,  igual. 

(Mutis.) 

ESCENA  XXV 

PEPET A. 

i  Pobre  don  Benigne!  La  senyora  ja  es  bona,  però 
massa  joveneta.  Ell  es  un  vell  esbojarrat  que  no  tà  més 
idea  que  la  d'  anar  à  cassar...  y  ella  sols  pensa  en  llu- 
hir...  de  modo  que  si  don  Benigne  no  vigila  més  los  seus 
interesos,  se  li  menjaran  lo  capital...  y  à  la  fi  li  passarà 
lo»que  no  deu  tenir  ganas  que  li  passi...  lAy,  Senyor! 
Vaja,  no  m'  agradaria  un  vell  per  res  del  mon.  Me  sem- 
bla que  fariam  un  all  y  oli  deslligat. 

{Trucan.) 

Vaja,  ja  tenim  aquí  al  promès.  Me  sembla  qu'  es  un 
fdcaru. 

ESCENA  XXVI 

PEPETA.  — CARLOS  disfressat,  ab  la  careta  à  la  ma. 

Pepeta. 
iJa,  ja,  ja!  jY  qué  sembla!  No  1'  hauria  pas  conegut. 
Està  bè,  home,  està  bé. 

Carlos. 
;Qué  vols  dir? 

Pepeta. 
Re.  home,    re.  Sembla   una   ^alomita   blanca,    i  Qué 
bufó!  No  crech  que  li  fassin  genolleras  los  pantalons. 

Carlos. 
No  hi  ha  perill. 

Pepeta. 
(Veu?  Aquest  vestit  lo  trobo  molt  à  propòsit  per  vostè. 

Carlos. 
jY  això!  ;;per  qué? 

Pepeta, 
Perquè  es  tan  de  la  mànega  ampla  com  lo  siu  duenyo. 
Debía  gastarhi  una  pcssa  de  Matipolam. 

Carlos. 
<De  debò,  salero? 

Pepeta. 
Y  tan  de  debò. 

Carlos. 
<Ab  qué  ho  coneixes  que  soch  de  la  mànega  ampla? 

Pepeta. 
Ab  aquest  parell  de  fanalets  que  porta  aprop  del  nas. 

Carlos. 
Vaja,  dona,  ^sabs  que  al  últim  me  faràs  riure  de  debò? 

Pepeta. 
Rigui,  home,  rigui,  que  això  fa  aixemplà  'I  falmó. 

Carlos. 
(Es  trempada  aquesta  mossa.)  (Que  no  tens  promès? 

Pepeta. 

No  senyo;  ell  mateix  se  tò.  j Quina  feynada  si  jo  '1  tin- 
gués que  tenir! 

Carlos. 
(Y  ahònt  lo  tens? 

Peplta. 
Aquí  dins.  {Al  cor.) 

Carlos. 
(Y  no  s'  hi  ofega? 

Pep&ta. 
Ca,  ipobret!  Tè  una  habiració  per  ell  tot  sol. 

Carlos. 
iPcr  ell  tot  sol? 

Pepeta. 
Aquí  sobre  hi  ha  un  lletrero  que  diu:  L•leno. 

Carlos. 
(i Quin  mico!..) Escolta,  m'  has  de  fer  una  confidència. 

Pepeta. 
jAy,  vàlgam  Dèu,  quin  mot  més  extrany!   jY  qu'  es 
una...  cóm  ha  dit? 

Carlos. 
Dona,  una  confidència. 

Pepeta  {Fent  la  tonia.) 
No  ho  entench  gayre. 

Carlos. 
Donchs  mira;  ara  no  porto  '1  portamonedas. 

Pepeta. 
Ja  fio. 

Carlos. 
Donchs,  fos  lo  favor  de  dirme  si  la  senyoreta  m'  esti- 
ma de  debò,  y  si  els  seus  papàs... 

Pepeta. 
{Vol  que  li  digui...? 

Carlos. 
Sí,  dona,  sí. 

■    Pepeta. 
jEsperis  barruher!  ^Vol  que  li  digui...? 

Carlos. 
Sí. 

Pepeta. 
Home,  deixim  acabà.  {Vol  que   li   digui   la  vritat?... 
Donchs  ella  r  estima  de  debò. ..la  seüora,  aixís...  aixís... 


—  42    —    , 

però   don   Benigne...  lo  qu'  es  aquest  es  molt  dur  de 
pelar. 

Carlos. 
No  penso  pas  pelarlo. 

Pepeta. 
jOh!  ja,  ja;  però  si  no  tè  molt  cacau,  prou  me  sembla 
que  li  dona  un  no,  més  rodó  qu'  un  formatje  de  bola. 

Carlos. 
<Vols  dir? 

Pepeta. 
Y  tal  si  ho  vuy  dir. 

Carlos. 
Bueno,  donchs:  hi  hagi  lo  que  hi  hagi  'm  tindràs  al 
corrent  de  tot. 

Prpeta. 
Quedi  descansat;  però  es  necessari  que  vosté... 

Carlos. 
Sí,  dona,  sí...  A  veure  si  't  faré   1  dot. 

Pepeta. 
Muixoni,  que  venen  las  senyoras. 

ESCENA  XXVII. 

Dits.  — DONYA  O  y  ENRIQUETA  disjrassadas. 
DoNYA  O. 

iQue  r  hem  fet  esperar  molt?  Ay,  dispensi;  perquè 
com  això  es  un  vestuari  molt  intrincat... 
Carlos. 
Bè,  molt  bè;  elegantíssima.  Ab  una  Rossinacom  vosté, 
posaria  barberia  demà   mateix;    y   ab  gayres  japonesas 
com  vosté,  'm  faria  japonès  dcsseguida. 
Donya  0. 
i  Oh!  y  sobre  tot  tindria   la  ventalja  d'  estar  sempre 

molt  trempat,  com  diu    aquella  canso.  Pepeta,  ajudans 
à  posà  'Is  abrichs. 

EniIiqueta. 
Pepeta:  cordam  aquest  guant. 
Pepeta. 
Ja  vaig,  senyoreta. 

Carlos. 
Si  'm  permet... 

Enriqueta. 
Ab  molt  gust. 

Donya  O. 
Bueno,  noya;  tanca  be  y  sobre  tot  no  obris  à  ningú. 

Pepeta. 
No  'n  passi  cuidado. 

Donya  0. 
Quan  truquem,  no  'ns  fassis  esperà. 

Pepeta. 
No   n  passi  cuidado. 

Donya  0. 
Cuydado  ab  los  llums. 

Pepeta. 
No   n  passi  cuidado. 

Donya  O. 
Sembla   que   resem  la  lletania...  Carlos,  quan  vostè 
vulgui. 

Cari.os. 


Lo  bras. 

Ab  molt  gust. 


Donya  O. 

{Se  dtsposan  d  sorlir.) 

ESCENA  ÚLTIMA 

Dits.— D.  BENIGNE. 

(Aquest  va  ab  dominó  y  careta.  Salta  per  la  finestra 
y  encarant  la  escopeta  diu:) 

D.  Benigne. 
i  Alto  '1  rey! 

Tots. 

jAyü 

Pepeta, 

i  Lladres! 

{La  Enriqueta  espantada,  donya  O  atònita  y  Carlos 
espantat.) 

D.  Benigne. 

^Cóm  lladres?  Ara  me  las  pagaran  totas.  (A  Pepeta.) 
Tanca  la  porta. 

Carlos. 
^Quí  es  vostè? 

D.  Benigne. 

Això  es  lo  que  jo  pregunto:  {Qui  es  vostè?  (Me  sembla 
que  la  O  no  's  queixarà  de  la  sorpresa.) 

DoNYA  O.  m 

jAy!  i  per  Dèu,  Carlos!  Tregui  aquest  home  d'  aquí. 

D.  Benigne. 
íQue  'm  tregui  d'  aquí?  Jo  si  que  'Is  trauré  à  tots  à 
caixas  destempladas.  Mirin  qui  só. 

{Se  trau  la  careta  y  7  dominó.) 
DoNYA  0.      í  lEn  Benigne! 
Pepeta.  \  [L'  amo! 

Carlos.  )  jEll. 

Enriqueta,   \  j'L  papà! 

D.  Benigne. 
Sí,   senyors,   si.   En  Benigne...  L'  amo...  EU...  Lo 

papà...  Tots  aquests  noms  me  corresponen.  Si,  jo  só, 
jo,  que  sabent  tots  los  vostres  plans,  hos  he  volgut 
treurer  del  paper  ridícul  que  anavau  à  jugar.  jAnar  de 
nit  sense  '1  seu  home!  jAnar  de  nit  sense  ''1  papà! 

Carlos. 

Ja  'Is  hauria  fet  de  las  dos  cosas. 
D.  Benigne. 

Gracias,  home,  gracias;  no  necessito  Cirineo;  per  lo 
tant...  Pepeta,  obra  la  porta.  Senortto,  aqui  ja  hi  està 
de  més.  Donya  O,  deixis  de  Rossinas  y  de  Barberos...  y 
tú  sàpigas  qu'  est  filla  de  catalans;  per  lo  tant,  aquest 
traje  no  t'  escau...  Y  tú,  Pepeta...  (Dissimula.)  Per  co- 
bertora  de  tot  aquest  guisado,  pots  buscarte  casa,  que 
aquí  no  hi  fas  més  que  nosa! 

Tots. 
i Perdó! 

D.  Benigne. 
i  May! 

Donya  O. 
Perdónans;  no  ho  feyam  ab  fi  de  mal. 

Enriqueta. 
Sí,  papaito;  no  creyam  fer  cap  mal. 

Carlos. 
Jo  tampoch,  don  Benigne. 

D.  Benigne. 
Home,  ivol  fer  lo  favor  de  sortir? 

Carlos. 
Dispensi;  però  dret... 

D.  Benigne. 
íQue  vol  seure?  Segui  si  's  cansa  d'  estar  dret. 

Carlos. 
No  senyor,  que  li  dich  que,  ab  quin  dret  vosté  no  'm 
vol  escoltà? 

D.  Benigne. 
Home,  acabem.  Diguim  ^quí  es  vostè? 

Carlos. 
Donchs  jo  soch  en  Carlos,  lo  fill  del  sèu  amich  Co- 
mas, que  tò  fàbrica  de  punts... 

D.  Benigne. 
Ah,  es  dir  que  parlo   ab   lo  fill  d'  en  punts  y  comas. 
{Y  qué  vol? 

Carlos. 
Venia  à  demanarli  la  mà  de  la  seva  filla. 

D.  Benigne. 
Home,  ab  aquest  vestit,  ^sab  que  tè  molt  tupé? 

Enriqueta. 
Sí,  papà,  sí. 

D.  Benigne. 
Fins  la  noya  ho  coneix. 

Enriqueta. 
Si  vuy  dir  que  'ns  estimem. 

DONYA   O. 

Sí,  Benigne,  sí,  ells  s'  estiman. 
D.  Benigne. 
En  fi,  si  tu  I'  estimas. 

Enriqueta. 


Sí,  papà,  sí. 
Donchs,  jo  no. 
Nò'•sigui  aixís. 
Vaja,  Benigne. 
Papà... 


D.  Benigne. 

Carlos. 

Donya  0. 

Enrioi'eta. 

D.  Benigne. 
Donchs,  caseuse.  Vuy  se  Benigne  de  noms  y  de  fets. 
íY  ara? 

DONYA   0. 

<A1  assalt? 

D.  Benigne. 
A  salta  '1  llit. 

Enriqueta. 
No,  papà:  Anem  al  assalt. 

D.  Benigne. 
^Encara  no    n  tens  prou  del  que  vos  acabo  de  dar? 

(A  la  O.) 
;Y  qué    m  dius  de  la  sorpresa? 

DoNYA  0. 

Que  ab  gayres  com  aquesta,  hauràs  de  tenir   compte 
obert  à  la  NeotaGa. 

D.  Benigne. 
çSí?  Donchs  prepareuse  per  un  altre.  [Al  assalt  tothom 

Enriqueta. 
jViva   1  papà! 

Tots. 


i  Viva! 


D.  Benigne.  {Al  füblich.) 

Ja  saben  qué  'Is  toca  fé, 
moure  las  mans  y  aplaudí; 
si  no  hi  volen  accedí 
à  tots  los  assaltaré. 


TELO. 


ESPLICACIÓ  DELS  TRAJES 


DONYA  O.— La  primera  sortida  vesteix  traje  de  carrer,  elegant, 
y  al  objecte  de  suplir  la  falta  de  temps  que  hi  ha  entre  la 
escena  XXIV  y  la  XXVII,  déu  la  actrís  portar  dessota  lo 
vestit  de  carrer,  lo  de  Rossina  del  Barbero,  y  al  fer  mutis  en  • 
la  escena  XXIV,  li  cal  tant  sols  treures  lo  vestit  de  carrer 
y  posarse  la  torera,  pinta,  guants,  etc,  etc. 
Enriqueta. — Vesteix  traje  sensill  d'  estar  per  casa,  matiné  yj 
unas  faldillas  de  seda  de  color  que  à  son  temps  li  serviran 
de  complement  al  traje  de  Japonesa.  Al  fer  mutis  en  la  es- 
cena XXIV  no  li  cal  mes  que  posarse  la  bata  de  Japonesa,! 
'1  Has  al  cos,  guants,  etc. 
Pepeta. — Traje  de  cambrera  elegant  ab  devantal  blanch. 
DoN  Benigne. — La  primera  sortida  vesteix  traje  de  carrer, 
botas  rossas  y  capa  madrilenya.  A  la  sortida  de  1'  escena  XII 
porta  una  blusa  de  cassadó,  polainas  rossas  y  una  gorra  dè 
pell;  al  fer  mutis  's  posa  la  capa  madrilenya  que  duya  à  la 
primera  sortida.  En  la  escena  última,  quan  surt  per  la  fines- 
tra, ab  un  dominó  fet  d'  un  cobrellit,  careta  y  escopeta. 
Carlos.— Primera  sortida,  traje  elegant  de  carrer.  En  la  esce- 
na XXVI,  apareix  vestit  de  Pierrot,  ab  perruca  de  clown 
ab  un  tupé  molt  alt. 


